title: Komisijas Īstenošanas regula (ES) 2015/303 ( 2015. gada 25. februāris ), ar ko groza Īstenošanas regulas (ES) Nr. 947/2014 un (ES) Nr. 948/2014 attiecībā uz sviesta un sausā vājpiena privātas uzglabāšanas atbalsta pieteikumu iesniegšanas pēdējo dienu

text:
               26.2.2015

               LV

               Eiropas Savienības Oficiālais Vēstnesis

               L 55/4

         KOMISIJAS ĪSTENOŠANAS REGULA (ES) 2015/303
   (2015. gada 25. februāris),
   ar ko groza Īstenošanas regulas (ES) Nr. 947/2014 un (ES) Nr. 948/2014 attiecībā uz sviesta un sausā vājpiena privātas uzglabāšanas atbalsta pieteikumu iesniegšanas pēdējo dienu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 18. panta 2. punktu, 20. panta c), f), l), m) un n) punktu un 223. panta 3. punkta c) apakšpunktu,
   ņemot vērā Padomes 2013. gada 16. decembra Regulu (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju (2) un jo īpaši tās 4. pantu,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (3) un jo īpaši tās 62. panta 2. punkta b) apakšpunktu,
   tā kā:

               (1)

               Ar Komisijas Īstenošanas regulām (ES) Nr. 947/2014 (4) un (ES) Nr. 948/2014 (5) tika atklāta attiecīgi sviesta un sausā vājpiena privātā uzglabāšana, ņemot vērā īpaši sarežģīto situāciju tirgū, ko izraisījis Krievijas valdības aizliegums Krievijā importēt piena produktus no Savienības.

               (2)

               Minētās privātās uzglabāšanas shēmas tika pagarinātas ar Komisijas Īstenošanas regulu (ES) Nr. 1337/2014 (6), kurā noteikts, ka atbalsta pieteikumus var iesniegt līdz 2015. gada 28. februārim.

               (3)

               Sviesta un sausā vājpiena cenas Savienībā joprojām ir nestabilas.

               (4)

               Ņemot vērā pašreizējo situāciju tirgū, ir lietderīgi par septiņiem mēnešiem pagarināt privātās uzglabāšanas atbalsta shēmas, kas attiecas uz sviestu un sauso vājpienu.

               (5)

               Lai izvairītos no tā, ka tiek pārtraukta iespēja iesniegt pieteikumus saskaņā ar shēmām, šai regulai būtu jāstājas spēkā nākamajā dienā pēc tās publicēšanas.

               (6)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Grozījums Īstenošanas regulā (ES) Nr. 947/2014
   Īstenošanas regulas (ES) Nr. 947/2014 5. pantā vārdus “2015. gada 28. februāris” aizstāj ar vārdiem “2015. gada 30. septembris”.
   2. pants
   Grozījums Īstenošanas regulā (ES) Nr. 948/2014
   Īstenošanas regulas (ES) Nr. 948/2014 5. pantā vārdus “2015. gada 28. februāris” aizstāj ar vārdiem “2015. gada 30. septembris”.
   3. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 25. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  OV L 346, 20.12.2013., 12. lpp.

      (3)  OV L 347, 20.12.2013., 549. lpp.

      (4)  Komisijas 2014. gada 4. septembra Īstenošanas regula (ES) Nr. 947/2014, ar ko atļauj privātu sviesta uzglabāšanu un veic atbalsta summas iepriekšēju noteikšanu (OV L 265, 5.9.2014., 15. lpp.).

      (5)  Komisijas 2014. gada 4. septembra Īstenošanas regula (ES) Nr. 948/2014, ar ko atļauj sausā vājpiena privātu uzglabāšanu un veic atbalsta summas iepriekšēju noteikšanu (OV L 265, 5.9.2014., 18. lpp.).

      (6)  Komisijas 2014. gada 16. decembra Īstenošanas regula (ES) Nr. 1337/2014, ar ko groza Īstenošanas regulas (ES) Nr. 947/2014 un (ES) Nr. 948/2014 attiecībā uz sviesta un sausā vājpiena privātas uzglabāšanas atbalsta pieteikumu iesniegšanas pēdējo dienu (OV L 360, 17.12.2014., 15. lpp.).


title: Komisijas Īstenošanas regula (ES) Nr. 37/2013 ( 2013. gada 18. janvāris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               19.1.2013

               LV

               Eiropas Savienības Oficiālais Vēstnesis

               L 16/12

         KOMISIJAS ĪSTENOŠANAS REGULA (ES) Nr. 37/2013
   (2013. gada 18. janvāris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 18. janvārī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  70,6

                  TN

                  83,9

                  TR

                  121,1

                  ZZ

                  91,9

                  0707 00 05

                  EG

                  200,0

                  JO

                  182,1

                  MA

                  158,2

                  TR

                  161,3

                  ZZ

                  175,4

                  0709 91 00

                  EG

                  119,3

                  ZZ

                  119,3

                  0709 93 10

                  EG

                  105,4

                  MA

                  95,9

                  TR

                  139,5

                  ZZ

                  113,6

                  0805 10 20

                  EG

                  53,3

                  MA

                  63,2

                  TN

                  69,9

                  TR

                  64,6

                  ZZ

                  62,8

                  0805 20 10

                  IL

                  162,4

                  MA

                  90,9

                  ZZ

                  126,7

                  0805 20 30, 0805 20 50, 0805 20 70, 0805 20 90

                  IL

                  115,4

                  KR

                  139,7

                  TR

                  82,7

                  ZZ

                  112,6

                  0805 50 10

                  EG

                  87,0

                  TR

                  80,3

                  ZZ

                  83,7

                  0808 10 80

                  CN

                  86,0

                  MK

                  35,9

                  US

                  172,9

                  ZZ

                  98,3

                  0808 30 90

                  CN

                  56,2

                  US

                  132,9

                  ZZ

                  94,6

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 947/2014 ( 2014. gada 4. septembris ), ar ko atļauj privātu sviesta uzglabāšanu un veic atbalsta summas iepriekšēju noteikšanu

text:
               5.9.2014

               LV

               Eiropas Savienības Oficiālais Vēstnesis

               L 265/15

         KOMISIJAS ĪSTENOŠANAS REGULA (ES) Nr. 947/2014
   (2014. gada 4. septembris),
   ar ko atļauj privātu sviesta uzglabāšanu un veic atbalsta summas iepriekšēju noteikšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 18. panta 2. punktu, 20. panta c), f), l), m) un n) punktu un 223. panta 3. punkta c) apakšpunktu,
   ņemot vērā Padomes 2013. gada 16. decembra Regulu (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju (2) un jo īpaši tās 4. pantu,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (3) un jo īpaši tās 62. panta 2. punkta b) apakšpunktu,
   tā kā:

               (1)

               Regulas (ES) Nr. 1308/2013 17. panta e) punktā paredzēta iespēja piešķirt atbalstu par privātu sviesta uzglabāšanu.

               (2)

               Krievijas valdība 2014. gada 7. augustā ieviesa konkrētu produktu, tostarp piena produktu, importa aizliegumu no Savienības uz Krieviju. Stāvokļa izmaiņas sviesta cenu un krājumu jomā norāda uz īpaši sarežģītu tirgus situāciju, kuru var novērst vai ierobežot, šos produktus nododot uzglabāšanā. Ņemot vērā pašreizējo stāvokli tirgū, ir lietderīgi piešķirt atbalstu par sviesta uzglabāšanu privātās noliktavās un veikt atbalsta summas iepriekšēju noteikšanu.

               (3)

               Komisijas Regulā (EK) Nr. 826/2008 (4) ir paredzēti kopīgi noteikumi par privātās uzglabāšanas atbalsta shēmas īstenošanu.

               (4)

               Atbilstīgi Regulas (EK) Nr. 826/2008 6. pantam iepriekš noteikts atbalsts jāpiešķir saskaņā ar minētās regulas III nodaļā paredzētajiem sīki izstrādātajiem noteikumiem un nosacījumiem.

               (5)

               Saskaņā ar Regulas (EK) Nr. 826/2008 16. panta 2. punkta c) apakšpunktu un lai nodrošinātu to, ka uzglabāšanā tiek nodotas viendabīgas un pārvaldāmas produktu partijas, ir lietderīgi precizēt prasības attiecībā uz “uzglabāto partiju”.

               (6)

               Administratīvās efektivitātes un vienkāršības labad un tā kā vajadzīgo sīko informāciju par uzglabāšanu tiek prasīts norādīt jau atbalsta pieteikumā, ir lietderīgi atcelt prasību par šīs pašas informācijas paziņošanu pēc līguma noslēgšanas, kā paredzēts Regulas (EK) Nr. 826/2008 20. panta pirmās daļas a) punktā.

               (7)

               Vienkāršības un loģistiskās efektivitātes labad būtu jāatļauj dalībvalstīm atcelt prasību par līguma numura norādīšanu uz katras uzglabāšanā novietotas vienības tad, ja līguma numurs ir ierakstīts noliktavas reģistrā.

               (8)

               Ievērojot īpašo stāvokli sviesta uzglabāšanas jomā, administratīvās efektivitātes un vienkāršības labad Regulas (EK) Nr. 826/2008 36. panta 6. punktā paredzētās pārbaudes būtu jāveic par vismaz pusi no līgumiem. Tādēļ būtu jāparedz atkāpe no minētā panta.

               (9)

               Saskaņā ar Regulas (ES) Nr. 1370/2013 4. pantu, ja privātās uzglabāšanas atbalstu nosaka iepriekš, tam vajadzētu būt pamatotam ar uzglabāšanas izmaksām un/vai citiem attiecīgiem tirgus elementiem. Ir lietderīgi noteikt atbalstu par fiksētām uzglabāšanas izmaksām, kas radušās, attiecīgos produktus ievedot noliktavā un izvedot no tās, un par dienas izmaksām uzglabāšanai saldētavā un par uzglabāšanas finansiālajām izmaksām.

               (10)

               Saskaņā ar Regulas (EK) Nr. 826/2008 35. panta 3. punktu un lai stingri kontrolētu pasākuma izmantošanu, ir lietderīgi noteikt to ziņojumu iesniegšanas termiņu, kas paredzēti minētās regulas 35. panta 1. punkta a) apakšpunktā.

               (11)

               Lai panāktu tūlītēju ietekmi uz tirgu un palīdzētu stabilizēt cenas, pagaidu pasākumam, kas paredzēts ar šo regulu, būtu jāstājas spēkā nākamajā dienā pēc tās publicēšanas.

               (12)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   1.   Šajā regulā paredzēts atbalsts par privātu sviesta uzglabāšanu, kā minēts Regulas (ES) Nr. 1308/2013 17. panta e) punktā.
   2.   Ja vien šajā regulā nav paredzēts citādi, piemēro Regulu (EK) Nr. 826/2008.
   2. pants
   Regulas (EK) Nr. 826/2008 16. panta 2. punkta c) apakšpunktā minētā daudzumu mērvienība ir “uzglabātā partija”, kura atbilst konkrētam šīs regulas darbības jomā ietilpstoša produkta daudzumam, sver vismaz vienu tonnu, ir viendabīgā sastāvā un kvalitātē, ir ražota vienā uzņēmumā un pieņemta uzglabāšanā vienā noliktavā un vienā dienā.
   3. pants
   1.   Regulas (EK) Nr. 826/2008 20. panta pirmās daļas a) punktu nepiemēro.
   2.   Dalībvalstis var atcelt Regulas (EK) Nr. 826/2008 22. panta 1. punkta e) apakšpunktā paredzētās prasības par līguma numura norādīšanu, ja noliktavas vadītājs apņemas ierakstīt līguma numuru minētās regulas I pielikuma III punktā norādītajā reģistrā.
   3.   Atkāpjoties no Regulas (EK) Nr. 826/2008 36. panta 6. punkta, līgumiskā uzglabāšanas laika beigās par pārbaudi atbildīgā iestāde, ņemot produkcijas paraugus, vismaz pusei līgumu pārbauda uzglabāšanā esošā sviesta svaru un identifikāciju.
   4. pants
   1.   Atbalsts par produktiem, kas minēti 1. pantā, ir:

               —

               EUR 18,93 par uzglabāšanā novietota produkta tonnu (fiksētām uzglabāšanas izmaksām),

               —

               EUR 0,28 par tonnu dienā (līgumiskai uzglabāšanai).

         2.   Līgumiska uzglabāšana beidzas iepriekšējā dienā pirms produkta izņemšanas no noliktavas.
   3.   Atbalstu var piešķirt tikai tad, ja līgumiskās uzglabāšanas laiks ir no 90 līdz 210 dienām.
   5. pants
   Privātās uzglabāšanas atbalsta pieteikumus var iesniegt, sākot no dienas, kad stājas spēkā šī regula. Pieteikumu iesniegšanas beigu termiņš ir 2014. gada 31. decembris.
   6. pants
   Dalībvalstis paziņo Komisijai:

               (a)

               vēlākais otrdien — produktu daudzumus, par kuriem iepriekšējās nedēļas laikā ir noslēgti līgumi, kā arī produktu daudzumus, par kuriem iepriekšējās nedēļas laikā iesniegti pieteikumi līgumu noslēgšanai, kā prasīts Regulas (EK) Nr. 826/2008 35. panta 1. punkta a) apakšpunktā;

               (b)

               ne vēlāk kā mēneša beigās — iepriekšējā mēneša informāciju par krājumiem, kā prasīts Regulas (EK) Nr. 826/2008 35. panta 1. punkta b) apakšpunktā.

         7. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 4. septembrī

            Komisijas vārdā –

            priekšsēdētājs

         José Manuel BARROSO

      (1)  OV L 347, 20.12.2013., 671. lpp.

      (2)  OV L 346, 20.12.2013., 12. lpp.

      (3)  OV L 347, 20.12.2013., 549. lpp.

      (4)  Komisijas 2008. gada 20. augusta Regula (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai (OV L 223, 21.8.2008., 3. lpp.).


title: Komisijas Īstenošanas regula (ES) 2017/1344 (2017. gada 18. jūlijs), ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu

text:
                  19.7.2017

                  LV

                  Eiropas Savienības Oficiālais Vēstnesis

                  L 186/3

            KOMISIJAS ĪSTENOŠANAS REGULA (ES) 2017/1344
      (2017. gada 18. jūlijs),
      ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta e) apakšpunktu,
      tā kā:

                  (1)

                  Ar Regulu (EEK) Nr. 2658/87 ir izveidota preču nomenklatūra (turpmāk “kombinētā nomenklatūra” jeb “KN”), kas izklāstīta minētās regulas I pielikumā.

                  (2)

                  Kombinētās nomenklatūras 17. nodaļas 4. un 5. papildu piezīmes, kā arī 21. nodaļas 3. un 4. papildu piezīmes pašreizējais formulējums atsaucas uz Komisijas Regulas (EK) Nr. 951/2006 (2) 42. pantu, ar kuru nosaka metodes jēlcukura un dažu sīrupu saharozes satura aprēķināšanai.

                  (3)

                  Regulas (EK) Nr. 951/2006 42. panta 2., 3. un 4. punktu svītros no 2017. gada 1. oktobra sakarā ar grozījumu cukura ražošanas kvotu sistēmā, kas izriet no izmaiņām lauksaimniecības politikā. Līdz ar to atsauces uz Regulas (EK) Nr. 951/2006 42. pantu 17. nodaļas 4. un 5. papildu piezīmē, kā arī 21. nodaļas 3. un 4. papildu piezīmē beigs pastāvēt.

                  (4)

                  Juridiskās noteiktības labad un lai novērstu tiesiskā regulējuma trūkuma izveidošanos, minētās papildu piezīmes ir jāgroza un piemērojamās analītiskās metodes ir tieši jāietver minētajās piezīmēs.

                  (5)

                  Ņemot vērā uzlabojumus analītiskajās metodēs cukura satura noteikšanai tā analīzes metode, kuru patlaban izmanto cukura satura aprēķināšanai dažos produktos, uz kuriem attiecas 17. nodaļa, un kuru var ietekmēt traucējošu savienojumu paraugmatrica, būtu jāaizstāj ar augsti efektīvās šķidruma hromatogrāfijas metodi (“HPLC metode”).

                  (6)

                  Tomēr vairāku citu produktu gadījumā, uz kuriem attiecas 17. nodaļa, kā arī to produktu gadījumā, uz kuriem attiecas 21. nodaļa, kur cukura satura pamatā ir ne tikai saharoze, fruktoze, glikoze un maltoze sakarā ar citu cukuru klātbūtni, HPLC metode nav izmantojama. Attiecībā uz minētajiem produktiem saharozes saturs, tostarp saharozē izteikti citi cukuri, būtu jānosaka ar refraktometrijas metodi saskaņā ar Komisijas Īstenošanas regulas (ES) Nr. 974/2014 (3) pielikumu.

                  (7)

                  Lai nodrošinātu vienotu kombinētās nomenklatūras interpretāciju visā Savienībā attiecībā uz cukura satura noteikšanu dažos produktos, būtu jāgroza Kombinētās nomenklatūras otrās daļas 17. nodaļas 4. un 5. papildu piezīme, kā arī 21. nodaļas 3. un 4. papildu piezīme.

                  (8)

                  Tādēļ būtu attiecīgi jāgroza Regula (EEK) Nr. 2658/87.

                  (9)

                  Regulas (EK) Nr. 951/2006 42. panta 2., 3. un 4. punktu atcels no 2017. gada 1. oktobra. Tāpēc šī regula būtu jāpiemēro no tās pašas dienas.

                  (10)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Regulas (EEK) Nr. 2658/87 I pielikuma otro daļu groza šādi:

                  a)

                  17. nodaļas 4. un 5. papildu piezīmi aizstāj ar šādu:

                              “4.

                              Attiecībā uz produktiem, kas minēti apakšpozīcijās 1702 20 10, 1702 60 95 un 1702 90 71, cukura saturs (saharoze, fruktoze, glikoze un maltoze, kur fruktoze un glikoze ir izteikta saharozes ekvivalentā) ir jānosaka, piemērojot augsti efektīvās šķidruma hromatogrāfijas metodi (“HPLC metode”), izmantojot šādu formulu:

                                 S + 0,95 × (F + G) + M

                                 kur:

                                             “S” ir ar HPLC metodi noteiktais saharozes saturs,

                                             “F” ir ar HPLC metodi noteiktais fruktozes saturs,

                                             “G” ir ar HPLC metodi noteiktais glikozes saturs,

                                             “M” ir ar HPLC metodi noteiktais maltozes saturs.

                                 Attiecībā uz produktiem, kas minēti apakšpozīcijās 1702 60 80, 1702 90 80 un 1702 90 95, saharozes saturs, tostarp saharozē izteikti citi cukuri, ir jānosaka ar refraktometrijas metodi (izsakot Briksa grādos saskaņā ar Komisijas Īstenošanas regulas (ES) Nr. 974/2014 pielikumu
                                  (*1). Attiecībā uz produktiem, kas minēti apakšpozīcijās 1702 60 80 un 1702 90 80, rezultātu pārvēršana saharozes ekvivalentā ir jāiegūst, Briksa grādus reizinot ar koeficientu 0,95.

                                 5.

                              Apakšpozīcijās 1702 30 10, 1702 40 10, 1702 60 10 un 1702 90 30 termins “izoglikoze” ir produkts, ko iegūst no glikozes vai tās polimēriem, un kas sausnā satur vismaz 10 % masas fruktozes.

                                 Attiecībā uz produktiem, kas norādīti minētajās apakšpozīcijās, saharozes saturs, ieskaitot citus cukurus, kas izteikti kā saharoze, ir jānosaka ar refraktometrijas metodi (izsakot Briksa grādos saskaņā ar Īstenošanas regulas (ES) Nr. 974/2014 pielikumu).

                     (*1)  Komisijas 2014. gada 11. septembra Īstenošanas regula (ES) Nr. 974/2014, ar ko nosaka refraktometrijas pielietošanu sausā šķīstošā atlikuma noteikšanai augļu un dārzeņu pārstrādes produktos, lai to klasificētu kombinētajā nomenklatūrā (OV L 274, 16.9.2014., 6. lpp.).”"

                  b)

                  21. nodaļas 3. un 4. papildu piezīmi aizstāj ar šādu:

                              “3.

                              Apakšpozīcijā 2106 90 30 termins “izoglikoze” ir produkts, kas iegūts no glikozes vai tās polimēriem, un kas sausnā satur vismaz 10 % masas fruktozes.

                                 4.

                                 Attiecībā uz produktiem, kas minēti apakšpozīcijās 2106 90 30 un 2106 90 59, saharozes saturs, ieskaitot citus cukurus, kas izteikti kā saharoze, ir jānosaka ar refraktometrijas metodi (izsakot Briksa grādos saskaņā ar Komisijas Īstenošanas regulas (ES) Nr. 974/2014 pielikumu
                                  (*2).

                     (*2)  Komisijas 2014. gada 11. septembra Īstenošanas regula (ES) Nr. 974/2014, ar ko nosaka refraktometrijas pielietošanu sausā šķīstošā atlikuma noteikšanai augļu un dārzeņu pārstrādes produktos, lai to klasificētu kombinētajā nomenklatūrā (OV L 274, 16.9.2014., 6. lpp.).”."

            2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      To piemēro no 2017. gada 1. oktobra.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 18. jūlijā

               Komisijas vārdā –

               priekšsēdētājs

            Jean-Claude JUNCKER

         (1)  OV L 256, 7.9.1987., 1. lpp.

         (2)  Komisijas 2006. gada 30. jūnija Regula (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (OV L 178, 1.7.2006., 24. lpp.).

         (3)  Komisijas 2014. gada 11. septembra Īstenošanas regula (ES) Nr. 974/2014, ar ko nosaka refraktometrijas pielietošanu sausā šķīstošā atlikuma noteikšanai augļu un dārzeņu pārstrādes produktos, lai to klasificētu kombinētajā nomenklatūrā (OV L 274, 16.9.2014., 6. lpp.).


title: Komisijas Īstenošanas regula (ES) 2017/12 (2017. gada 6. janvāris) par formu un saturu pieteikumiem un pieprasījumiem attiecībā uz maksimālo atlieku līmeņu noteikšanu saskaņā ar Eiropas Parlamenta un Padomes Regulu (EK) Nr. 470/2009 (Dokuments attiecas uz EEZ. )

text:
               7.1.2017

               LV

               Eiropas Savienības Oficiālais Vēstnesis

               L 4/1

         KOMISIJAS ĪSTENOŠANAS REGULA (ES) 2017/12
   (2017. gada 6. janvāris)
   par formu un saturu pieteikumiem un pieprasījumiem attiecībā uz maksimālo atlieku līmeņu noteikšanu saskaņā ar Eiropas Parlamenta un Padomes Regulu (EK) Nr. 470/2009
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos un atceļ Padomes Regulu (EEK) Nr. 2377/90, un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 13. panta 1. punktu,
   tā kā:

               (1)

               Farmakoloģiski aktīvās vielas klasificē, balstoties uz Eiropas Zāļu aģentūras (EMA) izdotajiem atzinumiem par maksimālajiem atlieku līmeņiem (MAL).

               (2)

               Eiropas Zāļu aģentūrai iesniedz pieteikumu uz atzinumu par MAL noteikšanu. Nepieciešams noteikt šādu pieteikumu iesniegšanas standartveidlapu un sarakstā norādīt, kāda informācija šādiem pieteikumiem jāpievieno.

               (3)

               Noteiktos apstākļos Komisija, kāda dalībvalsts, ieinteresēta puse vai organizācija var Eiropas Zāļu aģentūrai pieprasīt, lai tā dod atzinumu par MAL noteikšanu. Nepieciešams noteikt šādu pieprasījumu standartveidlapu un sarakstā norādīt, kāda informācija tiem jāpievieno.

               (4)

               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pieteikumu un pieprasījumu forma un saturs
   1.   Pieteikumu vai pieprasījumu attiecībā uz maksimālo atlieku līmeņu (MAL) noteikšanu elektroniski iesniedz Eiropas Zāļu aģentūrai (EMA).
   2.   Ziņas un dokumentus, ko pievieno pieteikumam vai pieprasījumam attiecībā uz MAL noteikšanu, iesniedz saskaņā ar pielikumā noteiktajām prasībām.
   2. pants
   Vispārīgas prasības attiecībā uz pieteikumiem un pieprasījumiem
   1.   Informācija un dokumenti, ko iesniedz kā daļu no pieteikuma vai pieprasījuma attiecībā uz MAL noteikšanu, ir precīza un atbilst pašreizējām zinātnes atziņām un zinātniskajiem norādījumiem, ko EMA izdevusi attiecībā uz atlieku drošumu.
   2.   Pieteikumā vai pieprasījumā attiecībā uz MAL noteikšanu ietilpst jebkāda informācija, kas būtiski nozīmīga attiecīgās vielas atlieku drošuma izvērtēšanai, vai tā būtu vielai labvēlīga vai nelabvēlīga. Jo īpaši sniedz visas ziņas par jebkādu pārbaudi vai izmēģinājumu, kas attiecībā uz aktīvo vielu ir nepilnīga vai nepabeigta.
   3.   Pieteikums vai pieprasījums attiecībā uz esošu MAL paplašināšanu uz citu dzīvnieku sugu vai citu pārtikas preci sastāv no pieteikuma vai pieprasījuma veidlapas un atlieku dokumentācijas. Ja riska novērtējums, kas veikts attiecībā uz spēkā esošo MAL noteikšanu, nav attiecināms uz piedāvāto paplašināšanu, EMA var pieprasīt drošības datus.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 6. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 152, 16.6.2009., 11. lpp.

      PIELIKUMS

         PIETEIKUMS/PIEPRASĪJUMS ATTIECĪBĀ UZ MAKSIMĀLO ATLIEKU LĪMEŅU NOTEIKŠANU

                  1.

                  Pieteikums vai pieprasījums ietver visu administratīvo informāciju un zinātnisko dokumentāciju, kas vajadzīga, lai pierādītu attiecīgās vielas atlieku drošumu un riska pārvaldības apsvērumus.

                  2.

                  Visi dokumentācijas sējumi ir skaidri numurēti, arī pa lapām. Īpaši jāraugās, lai starp sējumiem un detalizētajiem un kritiskajiem kopsavilkumiem un sākotnējiem datiem nodrošinātu pietiekamas saistnorādes. Attiecībā uz elektronisku iesniegšanu ievēro EMA publicētos norādījumus par veterināriem e-iesniegumiem.

                  3.

                  Ja ir atsauce uz publicētu informāciju, attiecīgajā dokumentācijas iedaļā būtu jāievieto pilnīgas attiecīgo rakstu kopijas.

                  4.

                  Pieteikums vai pieprasījums būtu jāiesniedz, ievērojot turpmāk norādītās prasības un izklāsta kārtību.

                  5.

                  Farmakoloģiskos, toksikoloģiskos un atlieku testus, kuru rezultāti tiek pievienoti pieteikumam vai pieprasījumam attiecībā uz MAL noteikšanu, veic saskaņā ar Eiropas Parlamenta un Padomes Direktīvu 2004/10/EK (1) un Eiropas Parlamenta un Padomes Direktīvu 2010/63/ES (2).

            1. NODAĻA

         ADMINISTRATĪVĀ INFORMĀCIJA

      Administratīvo informāciju veido divas daļas, viena ar administratīvajiem datiem un otra – ar kopsavilkumu par pieteikuma iesniedzēja/pieprasītāja piedāvāto izvērtējumu.
      Sniedz šādu informāciju:

                  1. daļa. Administratīvie dati:

                              —

                              izskatāmās vielas nosaukums, izmantojot starptautisko nepatentēto nosaukumu (INN), ja tāds piešķirts,

                              —

                              pieteikuma iesniedzēja/pieprasītāja nosaukums un adrese,

                              —

                              pieteikuma iesniedzēja/pieprasītāja kontaktpunkta nosaukums un adrese visas ar pieteikumu saistītās sarakstes vajadzībām.

                  2. daļa. Kopsavilkums par pieteikuma iesniedzēja/pieprasītāja piedāvāto izvērtējumu:

                              —

                              izskatāmās vielas nosaukums, izmantojot starptautisko nepatentēto nosaukumu (INN), ja tāds piešķirts,

                              —

                              precizējums par to, vai vielu zālēs izmanto par aktīvo vielu, palīgvielu, konservantu utt.,

                              —

                              kopsavilkums par paredzamo veterinārās izmantošanas modeli (mērķsugas, galvenās indikācijas, devu režīms),

                              —

                              informācija par visiem pieteikumiem, kas iesniegti citām Savienības vai starptautiskām organizācijām, šo pieteikumu datums un iznākums,

                              —

                              konstatējumu kopsavilkums:

                                          —

                                          attiecīgie nenovērojamas (nelabvēlīgās) ietekmes līmeņi (NO(A)EL) vai vispāratzīta drošības izvērtēšanas alternatīva,

                                          —

                                          atsauce uz attiecīgo pētījumu,

                                          —

                                          piedāvātais nenoteiktības koeficients,

                                          —

                                          piedāvātā pieļaujamā diennakts deva (PDD) vai alternatīva saskaņā ar Regulas (EK) Nr. 470/2009 6. pantu,

                                          —

                                          marķieratliekas (attiecīgā gadījumā),

                                          —

                                          piedāvātie MAL (attiecīgā gadījumā),

                                          —

                                          piedāvātā analīzes metode (attiecīgā gadījumā ieskaitot kvantitatīvās noteikšanas robežu un atsauci).

            2. NODAĻA

         DATI ZINĀTNISKAI RISKA NOVĒRTĒŠANAI

      A.   Drošuma lieta

      Drošuma testu dokumentācijā iekļauj šādus dokumentus:

                  —

                  visu dokumentācijā iekļauto pētījumu rādītājs,

                  —

                  deklarācija, kas apliecina, ka iekļauti visi dati, kas pieteikuma iesniedzējam/pieprasītājam zināmi iesniegšanas brīdī, gan labvēlīgi, gan nelabvēlīgi,

                  —

                  pamatojums kāda pētījuma neiekļaušanai,

                  —

                  paskaidrojums par alternatīva pētījuma iekļaušanu,

                  —

                  ja kāds pētījums datēts agrāk nekā Direktīva 2004/10/EK vai ja nav zināms labas laboratorijas prakses (LLP) statuss, iztirzājums par to, kādu ieguldījumu kopējā riska novērtējumā var dot jebkāds pētījums, kas nav LLP.

            Katrā pētījuma pārskatā ir šādi dokumenti:

                  —

                  pētījuma plāna eksemplārs (protokols, ieskaitot grozījumus un atkāpes),

                  —

                  attiecīgā gadījumā parakstīta deklarācija par atbilstību labai laboratorijas praksei,

                  —

                  izmantoto metožu, aparatūras un materiālu apraksts,

                  —

                  testa sistēmas apraksts un pamatojums,

                  —

                  tik detalizēts apraksts par iegūtajiem rezultātiem, lai tos varētu kritiski izvērtēt neatkarīgi no autora interpretācijas,

                  —

                  attiecīgā gadījumā – rezultātu statistiska analīze,

                  —

                  rezultātu iztirzājums ar komentāriem par novērotajiem (nelabvēlīgās) ietekmes līmeņiem, NO(A)EL un jebkādiem neparastiem konstatējumiem,

                  —

                  detalizēts apraksts par pētījuma rezultātiem un pamatīgs pētījuma rezultātu iztirzājums.

            A.0.   Detalizēts un kritisks kopsavilkums
      Detalizētais un kritiskais kopsavilkums ir parakstīts un datēts. Pievieno informāciju par autora izglītību, apmācību un profesionālo pieredzi. Atspoguļo autora un pieteikuma iesniedzēja/pieprasītāja profesionālās attiecības.
      Visus svarīgos datus pielikumā, ja vien iespējams, apkopo tabulā vai grafiski, un dokumenta pielikumos iekļauj arī attiecīgās bibliogrāfiskās norādes. Tiek aplūkots arī, cik relevanti ir pētījumi, kas iesniegti to potenciālo risku izvērtēšanai, kurus atliekas rada cilvēkam. Detalizētie un kritiskie kopsavilkumi un pielikumi satur precīzas saistnorādes uz galvenajā dokumentācijā ietverto informāciju. Šajā nodaļā neievieto jaunus pētījumus, kas nav iekļauti galvenajā dokumentācijā.
      A.1.   Precīza tās vielas identifikācija, uz kuru attiecas pieteikums/pieprasījums:

                  A.1.1.

                     INN,

                  A.1.2.

                  Starptautiskās teorētiskās un lietišķās ķīmijas savienības (IUPAC) nosaukums,

                  A.1.3.

                  Ķīmijas referatīvā dienesta (Chemical Abstract Service – CAS) numurs,

                  A.1.4.

                  terapeitiskā, farmakoloģiskā un ķīmiskā klasifikācija,

                  A.1.5.

                  sinonīmi un saīsinājumi,

                  A.1.6.

                  struktūrformula,

                  A.1.7.

                  molekulārā formula,

                  A.1.8.

                  molekulmasa,

                  A.1.9.

                  piemaisījumu līmenis,

                  A.1.10.

                  piemaisījumu kvalitatīvais un kvantitatīvais sastāvs,

                  A.1.11.

                  fizikālo īpašību apraksts:

                              A.1.11.1.

                              kušanas punkts,

                              A.1.11.2.

                              viršanas punkts,

                              A.1.11.3.

                              tvaika spiediens,

                              A.1.11.4

                              šķīdība ūdenī un organiskos šķīdinātājos, kas izteikta g/l, norādot temperatūru,

                              A.1.11.5.

                              blīvums,

                              A.1.11.6.

                              refrācijas spektri, rotācijas spektri u. tml.,

                              A.1.11.7.

                              disociācijas konstante,

                              A.1.11.8.

                              saistīšanās ar proteīniem;

            A.2.   farmakoloģija:

                  A.2.1.

                  farmakodinamika,

                  A.2.2.

                  farmakokinētika laboratorijas sugām (absorbcija, izvietošanās, metabolizēšanās un izdalīšanās);

            A.3.   toksikoloģija (laboratorijas sugām):

                  A.3.1.

                  vienas devas toksiskums, ja pieejams,

                  A.3.2.

                  atkārtotas devas toksiskums:

                              A.3.2.1.

                              atkārtotas devas (90 dienu) orāla toksiskuma testēšana,

                              A.3.2.2.

                              atkārtotas devas (hroniska) toksiskuma testēšana;

                  A.3.3.

                  mērķsugas tolerance, ja pieejama,

                  A.3.4.

                  reproduktīvais toksiskums, ieskaitot ontoģenēzes toksiskumu:

                              A.3.4.1.

                              pētījums par ietekmi uz reproduktivitāti,

                              A.3.4.2.

                              pētījums par ontoģenēzes toksiskumu;

                  A.3.5.

                  genotoksiskums,

                  A.3.6.

                  kancerogenitāte;

            A.4.   citas prasības:

                  A.4.1.

                  īpaši pētījumi (piem., imūntoksiskums, neirotoksiskums),

                  A.4.2.

                  atlieku mikrobioloģiskās īpašības (attiecīgā gadījumā):

                              A.4.2.1.

                              potenciālā ietekme uz cilvēka zarnu floru,

                              A.4.2.2.

                              potenciālā ietekme uz pārtikas rūpnieciskajā ražošanā izmantotiem mikroorganismiem;

                  A.4.3.

                  novērojumi attiecībā uz cilvēkiem;

            A.5.   PDD vai alternatīvas robežvērtības noteikšana.
      B.   Atlieku lieta

      Atlieku testu lietā iekļauj šādus dokumentus:

                  —

                  visu dokumentācijā iekļauto pētījumu rādītājs,

                  —

                  deklarācija, kas apliecina, ka iekļauti visi dati, kas pieteikuma iesniedzējam/pieprasītājam zināmi iesniegšanas brīdī, gan labvēlīgi, gan nelabvēlīgi,

                  —

                  pamatojums kāda pētījuma neiekļaušanai,

                  —

                  paskaidrojums par alternatīva pētījuma iekļaušanu,

                  —

                  ja kāds pētījums datēts agrāk nekā Direktīva 2004/10/EK vai ja nav zināms labas laboratorijas prakses (LLP) statuss, iztirzājums par to, kādu ieguldījumu kopējā riska novērtējumā var dot jebkāds pētījums, kas nav LLP.

            Katrā pētījuma pārskatā ir šādi dokumenti:

                  —

                  pētījuma plāna eksemplārs (protokols, ieskaitot grozījumus un atkāpes),

                  —

                  attiecīgā gadījumā parakstīta deklarācija par atbilstību labai laboratorijas praksei,

                  —

                  izmantoto metožu, aparatūras un materiālu apraksts,

                  —

                  testa sistēmas apraksts un pamatojums,

                  —

                  tik detalizēts apraksts par iegūtajiem rezultātiem, lai tos varētu kritiski izvērtēt neatkarīgi no autora interpretācijas,

                  —

                  attiecīgā gadījumā – rezultātu statistiska analīze,

                  —

                  rezultātu iztirzājums,

                  —

                  detalizēts apraksts par pētījuma rezultātiem un pamatīgs pētījuma rezultātu iztirzājums.

            B.0.   Detalizēts un kritisks kopsavilkums
      Detalizētais un kritiskais kopsavilkums ir parakstīts un datēts. Pievieno informāciju par autora izglītību, apmācību un profesionālo pieredzi. Atspoguļo autora un pieteikuma iesniedzēja/pieprasītāja profesionālās attiecības.
      Visus svarīgos datus pielikumā, ja vien iespējams, apkopo tabulā vai grafiski, un dokumenta pielikumos iekļauj arī attiecīgās bibliogrāfiskās norādes. Tiek aplūkots arī, cik relevanti ir pētījumi, kas iesniegti maksimālo atlieku līmeņu novērtēšanai. Detalizētie un kritiskie kopsavilkumi un pielikumi satur precīzas saistnorādes uz galvenajā dokumentācijā ietverto informāciju. Attiecīgajā nodaļā neievieto jaunus pētījumus, kas nav iekļauti galvenajā dokumentācijā.
      B.1.   Metabolisms un atlieku kinētika:

                  B.1.1.

                  farmakokinētika produktīvajām sugām (absorbcija, izvietošanās, metabolizēšanās un izdalīšanās),

                  B.1.2.

                  atlieku izzušana:

                              B.1.2.1.

                              marķieratlieku apzināšana,

                              B.1.2.2.

                              marķieratlieku attiecība pret kopējām atliekām;

            B.2.   attiecīgā gadījumā dati par monitoringu un ekspozīciju,
      B.3.   atlieku analīzes metode:

                  B.3.1.

                  metodes apraksts saskaņā ar starptautiski saskaņotu formātu,

                  B.3.2.

                  metodes validēšana saskaņā ar attiecīgajiem Komisijas un EMA publicētajiem norādījumiem.

            3. NODAĻA

         RISKA PĀRVALDĪBAS APSVĒRUMI

      Balstoties uz veikto riska novērtēšanu, aplūko attiecīgus riska pārvaldības ieteikumus saskaņā ar Regulas (EK) Nr. 470/2009 7. pantu, konkrētāk:

                  —

                  citi leģitīmi faktori, piemēram, pārtikas un dzīvnieku barības ražošanas tehnoloģiskie aspekti, kontroļu iespējamība, veterinārajās zālēs esošu vielu lietošanas un ievadīšanas nosacījumi,

                  —

                  citi būtiski riska pārvaldības apsvērumi MAL noteikšanai,

                  —

                  MAL izstrāde,

                  —

                  apsvērumi attiecībā uz iespējamu MAL ekstrapolāciju.

         (1)  Eiropas Parlamenta un Padomes 2004. gada 11. februāra Direktīva 2004/10/EK par normatīvo un administratīvo aktu saskaņošanu attiecībā uz labas laboratoriju prakses principu piemērošanu un šo principu piemērošanas pārbaudi attiecībā uz ķīmisku vielu testēšanu (OV L 50, 20.2.2004., 44. lpp.).

         (2)  Eiropas Parlamenta un Padomes 2010. gada 22. septembra Direktīva 2010/63/ES par zinātniskiem mērķiem izmantojamo dzīvnieku aizsardzību (OV L 276, 20.10.2010., 33. lpp.).


title: Komisijas Īstenošanas regula (ES) Nr. 1082/2011 ( 2011. gada 26. oktobris ), ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               27.10.2011

               LV

               Eiropas Savienības Oficiālais Vēstnesis

               L 280/19

         KOMISIJAS ĪSTENOŠANAS REGULA (ES) Nr. 1082/2011
   (2011. gada 26. oktobris),
   ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:
   Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem,
   IR PIEŅĒMUSI ŠO REGULU.
   1. pants
   Standarta importa vērtības, kas minētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā 2011. gada 27 oktobrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 26. oktobrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta ievešanas vērtība

                  0702 00 00

                  AL

                  57,4

                  MA

                  49,3

                  MK

                  52,3

                  ZZ

                  53,0

                  0707 00 05

                  AL

                  45,6

                  MK

                  62,2

                  TR

                  151,2

                  ZZ

                  86,3

                  0709 90 70

                  AR

                  33,4

                  TR

                  84,3

                  ZZ

                  58,9

                  0805 50 10

                  AR

                  57,4

                  TR

                  63,6

                  ZA

                  73,7

                  ZZ

                  64,9

                  0806 10 10

                  BR

                  240,6

                  CL

                  71,4

                  TR

                  142,3

                  ZA

                  67,9

                  ZZ

                  130,6

                  0808 10 80

                  AR

                  61,9

                  BR

                  86,4

                  CA

                  106,1

                  CL

                  90,0

                  CN

                  82,6

                  NZ

                  120,1

                  US

                  99,9

                  ZA

                  106,6

                  ZZ

                  94,2

                  0808 20 50

                  CN

                  46,7

                  TR

                  125,4

                  ZZ

                  86,1

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “citas izcelsmes vietas”.


title: Komisijas Īstenošanas regula (ES) Nr. 1300/2011 ( 2011. gada 9. decembris ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Magyar szürkemarha hús (AĢIN)]

text:
               14.12.2011

               LV

               Eiropas Savienības Oficiālais Vēstnesis

               L 330/11

         KOMISIJAS ĪSTENOŠANAS REGULA (ES) Nr. 1300/2011
   (2011. gada 9. decembris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Magyar szürkemarha hús (AĢIN)]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 4. punkta pirmo daļu,
   tā kā:

               (1)

               Saskaņā ar Regulas (EK) Nr. 510/2006 6. panta 2. punkta pirmo daļu Ungārijas iesniegtais pieteikums reģistrēt nosaukumu “Magyar szürkemarha hús” ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (EK) Nr. 510/2006 7. pantu, tāpēc šis nosaukums ir jāreģistrē,

         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 9. decembrī

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 93, 31.3.2006., 12. lpp.

      (2)  OV C 83, 17.3.2011., 14. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.1. grupa.   Svaiga gaļa (un subprodukti)

      UNGĀRIJA

         Magyar szürkemarha hús (AĢIN)


title: Komisijas Īstenošanas regula (ES) 2015/389 ( 2015. gada 5. marts ), ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu

text:
               10.3.2015

               LV

               Eiropas Savienības Oficiālais Vēstnesis

               L 65/11

         KOMISIJAS ĪSTENOŠANAS REGULA (ES) 2015/389
   (2015. gada 5. marts),
   ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Ar Regulu (EEK) Nr. 2658/87 tika izveidota preču nomenklatūra (turpmāk “kombinētā nomenklatūra”), kas iekļauta minētās regulas I pielikumā.

               (2)

               Lai noteiktu naftas saturu produktos, kuri klasificēti kombinētās nomenklatūras apakšpozīcijās 2712 90 31 līdz 2712 90 39, kombinētās nomenklatūras otrās daļas 27. nodaļas 4. papildu piezīmes a) punktā paredzēts piemērot metodi, kas izklāstīta Starptautiskās Standartizācijas organizācijas izstrādātā standartā (ISO 2908).

               (3)

               Starptautiskā Standartizācijas organizācija standartu ISO 2908 anulēja 2006. gadā, un tas nav aizstāts. Turklāt Eiropas Standartizācijas komiteja nav izstrādājusi EN standartu, kurā būtu noteikta ISO 2908 metodei līdzīga metode. Tādēļ muitas laboratorijām būtu jāspēj pēc saviem ieskatiem izmantot piemērotas darba metodes, lai noteiktu naftas saturu produktos, kuri klasificēti kombinētās nomenklatūras apakšpozīcijās 2712 90 31 līdz 2712 90 39.

               (4)

               Turklāt ir lietderīgi kombinētās nomenklatūras otrās daļas 27. nodaļas 4. papildu piezīmes a) punktā skaidri norādīt, ka naftas saturs jānosaka masas procentos.

               (5)

               Tādēļ ir lietderīgi grozīt kombinētās nomenklatūras otrās daļas 27. nodaļas 4. papildu piezīmes a) punktu, svītrojot atsauci uz anulēto starptautisko standartu un precizējot, kādās vienībās naftas saturs izsakāms.

               (6)

               Tādēļ Regula (EEK) Nr. 2658/87 būtu attiecīgi jāgroza.

               (7)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Regulas (EEK) Nr. 2658/87 I pielikumā iekļautās kombinētās nomenklatūras otrās daļas 27. nodaļas 4. papildu piezīmes a) punktu aizstāj ar šādu:

                  “a)

                  ar naftas saturu 3,5 masas % vai vairāk, ja to kinemātiska viskozitāte 100 °C temperatūrā ir mazāka par 9 × 10– 6 m2 s– 1 pēc EN ISO 3104 metodes; vai”

   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 5. martā

            Komisijas

            un tās priekšsēdētājs vārdā –

            Nodokļu politikas un muitas savienības ĢD ģenerāldirektors

         Heinz ZOUREK

      (1)  OV L 256, 7.9.1987., 1. lpp.


title: Komisijas Īstenošanas regula (ES) 2015/2286 (2015. gada 8. decembris), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Garantēto tradicionālo īpatnību reģistrā (Belokranjska pogača (STG))

text:
               9.12.2015

               LV

               Eiropas Savienības Oficiālais Vēstnesis

               L 323/5

         KOMISIJAS ĪSTENOŠANAS REGULA (ES) 2015/2286
   (2015. gada 8. decembris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Garantēto tradicionālo īpatnību reģistrā (Belokranjska pogača (STG))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Slovēnijas pieteikumu specifikācijas grozījuma apstiprināšanai attiecībā uz garantēto tradicionālo īpatnību Belokranjska pogača, kas reģistrēta saskaņā ar Komisijas Regulu (ES) Nr. 182/2010 (2).

               (1)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta b) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Belokranjska pogača (GTĪ).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 8. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 14.12.2012., 1. lpp.

      (2)  Komisijas 2010. gada 3. marta Regula (ES) Nr. 182/2010 par nosaukuma ierakstīšanu Garantēto tradicionālo īpatnību reģistrā (Belokranjska pogača (GTĪ)) (OV L 53, 4.3.2010., 1. lpp.).

      (3)  OV C 224, 9.7.2015., 8. lpp.


title: Komisijas Īstenošanas regula (ES) Nr. 939/2014 ( 2014. gada 2. septembris ), ar ko izveido apliecības, kuras minētas 5. un 14. pantā Eiropas Parlamenta un Padomes Regulā (ES) Nr. 606/2013 par aizsardzības pasākumu savstarpēju atzīšanu civillietās

text:
               3.9.2014

               LV

               Eiropas Savienības Oficiālais Vēstnesis

               L 263/10

         KOMISIJAS ĪSTENOŠANAS REGULA (ES) Nr. 939/2014
   (2014. gada 2. septembris),
   ar ko izveido apliecības, kuras minētas 5. un 14. pantā Eiropas Parlamenta un Padomes Regulā (ES) Nr. 606/2013 par aizsardzības pasākumu savstarpēju atzīšanu civillietās
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 12. jūnija Regulu (ES) Nr. 606/2013 par aizsardzības pasākumu savstarpēju atzīšanu civillietās (1) un jo īpaši tās 19. pantu,
   tā kā:

               (1)

               Lai pareizi piemērotu Regulu (ES) Nr. 606/2013, ir jāizveido divas apliecības.

               (2)

               Apvienotajai Karalistei un Īrijai Regula (ES) Nr. 606/2013 ir saistoša, un līdz ar to tām ir saistoša šī regula.

               (3)

               Dānijai nav saistoša ne Regula (ES) Nr. 606/2013, ne šī regula.

               (4)

               Pasākumi, kas paredzēti šajā regulā, ir saskaņā ar atzinumu, kuru sniegusi ar Regulu (ES) Nr. 606/2013 izveidotā Komiteja par aizsardzības pasākumu savstarpēju atzīšanu civillietās,

         IR PIEŅĒMUSI ŠO REGULU.
   1. pants
   1.   Veidlapa, kas jāizmanto, lai pieteiktos apliecībai, kura minēta Regulas (ES) Nr. 606/2013 5. pantā, ir I pielikumā paredzētā I veidlapa.
   2.   Veidlapa, kas jāizmanto, lai pieteiktos apliecībai, kura minēta Regulas (ES) Nr. 606/2013 14. pantā, ir II pielikumā paredzētā II veidlapa.
   2. pants
   Šī regula stājas spēkā 2015. gada 11. janvārī.

      Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
      Briselē, 2014. gada 2. septembrī

            Komisijas vārdā –

            priekšsēdētājs

         José Manuel BARROSO

      (1)  OV L 181, 29.6.2013., 4. lpp.

      I PIELIKUMS

      II PIELIKUMS